ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ኣብ ልዕሊ ሰደዳት ቻይና ናይ ክልተ ሚእቲ ቢልዮን ሓዲሽ ቀረጽ ኣንቢራ 18 መስከረም 2018 ምንጪ ስእሊ, Getty Images መግለጺ ስእሊ, ሩዝ ካብቲ ልዑል ቀረፍ ተተሚንዋ ዘሎ ፍርያት ቻይና እዩ ኣሜሪካ ምስ ቻይና ዘለዋ ናይ ንግዲ ውግእ ዘጋድድ ኣብ 200 ቢሊዮን ዶላር ዝዋግኦም ፍርያት ቻይና ተወሳኺ ቀረጽ ኣንቢራ። እዚ ልዑል ቀረጽ ኣብ ዓቢ ዋጋ ዘለዎም ሹድሽተ ሽሕ ዓይነታት ፍርያት ሰደድ ቻይና ዝትንክፍ'ዩ። እዚ ከአ ኣሜሪካ ዛጊት ካብ ዘንበረቶም ቀረጻት እቲ ዝዓበየ`ዩ። ቦርሳ ደቂ ኣንስትዮ፣ ሩዝን ኣጭርቕትን ገለ ካብቶም ቀረጽ ተነቢርሎም ኣሎ። ኣቐድም ኣቢላ፡ ቻይና ንዝኾነ ኣሜሪካ እተታኣታትዎ ቀረጽ ግብረ-መልሲ ክትህበሉ ምዃና ኣጠንቂቓ ነይራ። እዚ ሓዲሽ ቀረጽ ናይ ኣሜሪካ ካብ 24 መስከረም ጀሚሩ ኣብ ግብሪ ክውዕል'ዩ። ኣሜሪካ ንፍልስጤም ኣጠንቒቓ ኣሜሪካ ብምትእትታው ኢድ ሩስያ ትሰግእ ቻይና ኣብ ልዕሊ ሰደዳት ኣሜሪካ ቀረጽ ናይ ምውሳኽ ግብረ-መልሲ ሂባ ኣብ መንጎ ክልቲኤን ሃገራት ሓደ ስምምዕ እንተዘይገይረን፡ ብ10 ሚእታዊት ጀሚሩ ድማ ኣብ ፈለማ ናይ ዝመጽእ ዓመት ናብ 25 ሚእታዊት ክድይብ'ዩ። "ብዛዕባ'ቶም ክውሰዱ ዝግብኦም ስጉምትታት ብንጹር ኣፍሊጥና ኢና፡ ቻይና ዝሓሸ ኣተሓሕዛ ክትገብረልና ድማ እኹል ዕድል ሂብናያ ኢና። እንተኾነ ግን ቻይና ኣሰራርሓኣ ክትቅይር ፍቓደኛ ኣይኮነትን" ኢሉ። ቻይና ግብረ-መልሲ ኣንተወሲዳ ድማ ኣሜሪካ "ብኡ ንብኡ ሳልሳይ ክፋል" ስጉምቲ ብምውሳድ ሕነአ ክትፈዲ"ያ ብምባል ድማ ኣጠንቂቑ። እዚ ማለት ድማ፡ ኣሜሪካ ኣብ ልዕሊ 267 ቢሊዮን ዶላር ዝዋግኦም ሰደዳት ቻይና ተወሳኺ ቀረጽ ከተንብር'ያ። እዚ ፈኸራ'ዚ እንተደኣ ኣተግቢርዎ ድማ ዳርጋ ኩሎም ሰደዳት ናይ ቻይና ናብ ኣሜሪካ ቀረጽ ክኽፈሎም'ዩ ማለት'ዩ። ኣሜሪካ ቅድሚ ሕጂ ቀረጽ ኣየንበረትን ድያ?
